laion/Wikipedia-Exotic huggingface dataset:
Suan Mokkh

Wat Suan Mokkh Wat Suan Mokkh Phalaram (tai keeles วัดสวนโมกขพลาราม, "vabanemise aed") on budistlik klooster ehk vihaara Lõuna-Tais, Surat Thani provintsis, Chaiya ringkonnas. Suan Mokkhi asutas 1932. aastal Buddhadasa Bhikkhu, järgides Tai metsatraditsiooni. Suan Mokkh on üks tuntumaid ja austatumaid kloostreid Lõuna-Tais ja mujalgi. Paljude Tai kloostrite praegused juhid on seal viibinud Buddhadasa Bhikkhu õpilastena. Suan Mokkhi kui peakloostriga on seotud Bangkokis asuv haruklooster Buddhadasa Indapanno Archives (Suan Mokkh Bangkok), peakloostrist paar km idas asuv retriidikeskus International Dharma Hermitage ja selle ümbruse eraklad (Dhamma Mata naistele ja Don Kiem Dhamma Hermitage meestele) ning Samui saarel asuv retriidikeskus Dipabhāvan Meditation Center.. Peakloostrist paar kilomeetrit idas asuva retriidikeskuse Suan Mokkh International ehk International Dharma Hermitage, taipäraselt "Nanachat", asutas 1993. aastal Buddhadasa Bhikkhu eesmärgiga pakkuda välismaalastele võimalust õppida ja praktiseerida Buddha õpetust. Retriidikeskusse kuulub viis meditatsioonihalli, neli majutushoonet kuni 240 osavõtjale, söökla jm rajatisi, muuhulgas looduslikke kuumaveeallikaid. Tänapäeval toimub seal igal kuul ingliskeelne kümnepäevane vaikimise retriit välismaalastele ja seitsmepäevane retriit tai inimestele. Lisaks neile võib toimuda veel mitmesuguseid üritusi. Retriidikeskuse läheduses on kaks eraklat, Dhamma Mata nunnadele ja naistele ning Don Kiem munkadele ja meestele, kus on võimalik pikemalt peatuda ja süvenenult praktiseerida. Samui saarel asuva Dipabhavani retriidikeskuse asutas 2004. aastal Ajahn Poh, praegune Suan Mokkhi kloostriülem. Selle eesmärk on pakkuda välismaalastele võimalust õppida ja praktiseerida Buddha õpetust. Tänapäeval ajal toimub seal igal kuul kaks ingliskeelset seitsmepäevast vaikimisretriiti ja üks venekeelne. Lisaks neile toimub retriite ja muid üritusi tai inimestele. Meditatsioonihall retriidikeskuses Retriidikeskuse söökla ja administratiivhoone Pildigalerii peakloostris Don Kiemi peahoone Suan Mokkh. Koduleht. Suan Mokkh. Info: Google Maps. "Suan Mokkh Bangkok. Kontaktandmed kodulehel". Originaali arhiivikoopia seisuga 30. juuni 2019. Vaadatud 10. juulil 2019. "Nanachat". Retriidikeskuse koduleht. Don Kiem. Info: Google Maps. Dipabhavan. Retriidikeskuse koduleht. "Nanachat" Don Kiem Dipabhavan Buddhadasa Bhikkhu, 1980. The First Ten Years of Suan Mokkh. Wat Suan Mokkh Peakloostri veebileht Buddhadasa Indapanno Archives Suan Mokkh Bangkok International Dharma Hermitage Retriidikeskus peakloostri juures Dipabhāvan Meditation Center Retriidikeskus Samui saarel
Motor Sitš

Motor Sitš (ukraina keeles ВАТ «Мотор Січ») on õhusõidukite mootoreid valmistav ettevõte Ukrainas. Mootor AI-136T kopter Mi-26(hdr) jaoks Progress D-18T mootor Progress D-436 Motor Sichi MS-500V mootor АМКУ открыл дело о продаже Богуслаевым Мотор Сичи - Liga Novosti, 09.07.2019 Денис Кацило. На кону Мотор Сич. Как Украина, Китай и США борются за завод Богуслаева - Liga Novosti, 14.08.2019
Alain Mabanckou

Alain Mabanckou (sündinud 24. veebruaril 1966 Pointe-Noire'is) on Kongo Vabariigi kirjanik, ajakirjanik ja luuletaja, ta kirjutab prantsuse keeles. Lisaks on ta kirjanduse professor California Ülikoolis Los Angeleses. Ta sündis aastal 1966 Pointe-Noire'is, kus veetis ka lapsepõlve. Pointe-Noire'is lõpetas ta bakalaureusena Karl Marxi lütseumi. Seejärel õppis ta aastani 1988 õigusteadust Brazzaville'is Marien Ngouabi Ülikoolis. Aastatel 1989–1993 õppis ta õigusteadust Paris Dauphine Ülikoolis. Tema raamatutest on eesti keeles ilmunud aastal 2019 Loomingu Raamatukogus "Katkine Klaas" (originaalis Verre cassé, ilmunud aastal 2005 Pariisis).
Pino

Pino (24. juuni 1987 Amsterdam – 9. juuli 2019 Tallinna Loomaaed) oli isane šimpans, kes elas Tallinna Loomaaias. Ta sündis aastal 1987 Amsterdami kuninglikus loomaaias Natura ARTIS Magistra. Tallinna Loomaaeda saabus ta 1994. aasta juunis ja elas loomaaia troopikamajas 25 aastat. Tema seltsilisteks olid šimpansid Betty ja Quincy. Pino tervis halvenes pärast 2019. aasta jaanipäeva. Talle tehti Eesti Maaülikooli anestesioloogi ja oftalmoloogi ning Tartu Ülikooli Kliinikumi anestesioloogia- ja intensiivravi kliiniku anestesioloogi ja Põhja-Eesti Regionaalhaigla radioloog-onkoloogi poolt kompleksuuring, mille käigus Pinol diagnoositi raskekujuline südamepuudulikkus, mille tagajärjel oli tekkinud äge neeru- ja maksapuudulikkus. Pinot üritati stabiliseerida 17 tundi, kuid looma süda ei pidanud vastu ja ta suri 9. juulil kell 15.30. Loomaaed jättis hüvasti 32-aastase šimpansi Pinoga
Sandy Hook

Sandy Hook on Ameerika Ühendriikide New Jersey osariigis Monmouthi maakonnas asuv maasäär, mille pikkus on 9,7 km ja laius vastavalt 0,16–1,61 km. Maasäär moodustab Jersey rannaala põhjatipu. Uus-Madalmaade kolonistid nimetasid 17. sajandil piirkonda nimega Sant Hoek, mis inglispärastatult tähendab liivast maasäärt. Sealne ajalooline Sandy Hooki majakas täitis New Yorgi sadamasse navigeerinud laevade juhatamisel ülitähtsat rolli. Enamik Sandy Hookist kuulub Gateway National Recreation Area allüksusele ning seda haldab National Park Service. "The Atlantic World: Dutch Place Names / De Atlantische Wereld: Plaatsnamen". Dutch Place Names. Library of Congress. Vaadatud 4.09.2016. Sandy Hooki majakas Sandy Hooki laht Rockaway poolsaar
Sandy Hooki tuletorn

Sandy Hooki tuletorn (inglise keeles Sandy Hook Light või Sandy Hook Lighthouse) on tuletorn New Jersey osariigis Sandy Hooki maasäärel, vanim siiani toimiv majakas Ameerika Ühendriikides. Tuletorn ehitati 1764. aastal Isaac Conro projekti järgi, selle põhiliseks eesmärgiks jäi Atlandit ületavate laevade juhatamine New Yorgi sadamasse. Hooki tuletorn (Iirimaa)  Sandy Hooki tuletorn – pildid, videod ja helifailid Wikimedia Commonsis
Diederichs

Diederichs oli Liivimaalt pärit aadlisuguvõsa. Diederichsi suguvõsa päritolu ei ole teada. XVII sajandi keskpaigast on nende kohta teateid Liivimaal. 1683. aasta 26. juulil tõsteti vennad Erich Johann Diederichs (1649−pärast 1698) ja Adolf Israel Diederichs (suri pärast 1683) Rootsi aadliseisusse, kuid Rootsi rüütelkonda neid ei võetud; suguvõsa introdutseeriti rüütelkonda alles 1819. aastal. Erich Johann von Diederichs (1649−pärast 1698), major, Wolgasti komandant Carl Johan von Diederichs (1754−1829), ooberst Carl Justinus von Diederichs (1807−1875), kommodoor Liivimaa eesti distrikt: Uderna (Uddern) (1758−1772, vaheajaga) Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 28. Elgenstierna, Gustaf. Den introducerade Svenska adelns ättartavlor med tilläg och rättelser. II kd. Stockholm: P. A. Norstedt & Söners Förlag, 1926. Lk 267-268 [1]. Diederichsi suguvõsa genealoogia
Bātciems

Bātciems (ka Bādciems) on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla lõunaosas maantee A1 ääres ja jääb piirkonna keskusest Saulkrastist 13,4 ja Riiast 38,5 km kaugusele. Küla läbib Riia–Skulte raudtee, seal asub Lilaste bussipeatus. Bātciemsis kasvab üks looduskaitsealune mänd, teine kasvab küla põhjapiiri lähistel. Aastal 2017 oli külas 20 elanikku, aastal 2019 oli elanikke 27. Läti Ruumiandmete Agentuur Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Jüri Lember

Jüri Lember (sündinud 24. jaanuaril 1964 Tallinnas) on Eesti kaugsõidukapten ja merendustegelane. 1995–2002 oli ta Eesti Meremeeste Sõltumatu Ametiühingu (EMSA) juhatuse esimees, aastail 2008-2011 aseesimees ja alates 2011. aastast esimees. 2000–2006 oli ta Eesti Mereakadeemia rektori kohusetäitja. Ta on dokumendi "Eesti merenduspoliitika 2012–2020" üks koostajaid. Jüri Lember Merevikis (vaadatud 08.07.2019) Jüri Lember Merevikis
Hooki tuletorn

Hooki tuletorn (iiri keeles Teach Solais Rinn Duáin; inglise keeles Hook Lighthouse või Hook Head Lighthouse) on tuletorn Iirimaal Wexfordi krahvkonnas Hooki poolsaare tipus (Hook Headil). See on üks vanemaid tuletorne, olles maailma teine vanim tegutsev tuletorn. Tuletorni sisemine struktuur pärineb 12. sajandist. Sandy Hooki tuletorn (New Jersey)
Ķīšupe 1

Ķīšupe 1 (ka Ķīšupe-1) on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 3,4 ja Riiast 49,2 km kaugusele. Sinna jääb Priedīte bussipeatus. Aastal 2017 oli külas 7 elanikku, aastal 2019 oli elanikke 36. Läti Ruumiandmete Agentuur Autotransporta direcija Vietvārdu datubāze
Eesti Meremeeste Sõltumatu Ametiühing

Eesti Meremeeste Sõltumatu Ametiühing (lühend EMSA) on Eestis merevaldkonnas töötavaid inimesi ühendav organisatsioon. EMSA asutati 7. juunil 1995 Tallinnas. EMSA on 1940 loodud Eesti Meremeeste Kutseühingu tegevuse jätkaja Eestis. EMSA eesmärkide seas on põhikirja järgi näiteks: "töötajate organiseerimine ja nende tööalaste, majanduslike ja sotsiaalsete huvide kaitsmine ja esindamine tööandjate, tööandjate ühenduste ning riigiasutuste ees, töövaidlusorganites ja kohtus"; "liikmete kvalifikatsiooni väärtustamisele kaasaaitamine"; "aktiivse koostöö arendamine teiste ametiühingute ja rahvusvaheliste organisatsioonidega, kelle eesmärgid ühtivad EMSA omadega". https://web.archive.org/web/20190710145245/http://www.emsa.ee/et/p%C3%B5hikiri/ (vaadatud 08.07.2019) Koduleht
Rahvusvaheline Tuletorniadministratsioonide Liit

Rahvusvaheline Tuletorniadministratsioonide Liit (inglise International Association of Marine Aids to Navigation and Lighthouse Authorities, lühend IALA) on rahvusvaheline mittetulunduslik organisatsioon, mis tegeleb ülemaailmse navigatsioonimärgistuse ühtlustamisega, et seeläbi oleks tagatud laevaliikluse ohutus, kiirus ja tõhusus. IALA-le on olulised ka keskkonnakaitseküsimused. IALA peakorter asub Pariisis. Rahvusvaheline Tuletorniadministratsioonide Liit Merevikis (vaadatud 08.07.2019) Koduleht Rahvusvaheline Tuletorniadministratsioonide Liit Merevikis
Pekko Aikamiespoika

"Pekko Aikamiespoika" on Soome komöödiasari, mida stsenarist Timo Koivusalo kirjutas 1990. aastatel. Komöödiasari jooksis televisioonis kõigepealt telekanalil YLE TV2. Aastatel 1993–1997 tehti sama tegelaskuju lugudest mitu mängufilmi. Telesari "Pekko Aikamiespoika" jooksis telekanalis YLE TV2 1993. aastal. Sarja lavastas Visa Mäkinen. Filmisari "Pekko Aikamiespoika" algas 1993. aastal osaga "Pekko Aikamiespojan poikamiesaika" ja lõppes 1997. aastal osaga "Pekko ja unissakävelijä". Kõigi Pekko filmide stsenarist oli Timo Koivusalo. "Pekko Aikamiespojan poikamiesaika" (1993) "Pekko ja poika" (1994) "Pekko ja massahurmaaja" (1995) "Pekko ja muukalainen" (1996) "Pekko ja unissakävelijä" (1997) "Pekko Aikamiespoika" heliriba album ilmus 1992. aastal Finnlevy poolt.
Almanach de Bruxelles

Almanach de Bruxelles on Euroopa-väliste valitsejaperekondade genealoogia teatmeteos. Almanach de Gotha Almanach de Bruxelles
Pärnu ooperipäevad

Pärnu ooperipäevad on Pärnus iga kahe aasta tagant toimuv muusikafestival, kus kantakse ette oopereid. Festivali korraldab Eesti Kontsert. Festivali kunstiline juht on Marika Pärk. 2020 toimuvad järjekorras 14. Pärnu ooperipäevad. http://festivals.ee/Parnu_ooperipaevad_772 (vaadatud 08.07.2019) https://web.archive.org/web/20190710152742/https://concert.ee/kontserdi-kategooria/xiii-parnu-ooperipaevad/ (vaadatud 08.07.2019) Festivali koduleht
Kihnu kunstilaager

Kihnu kunstilaager on Kihnus igal aastal toimuv naivistidest kunstnike ja harrastuskunstnike kokkutulek, mille käigus maalitakse Kihnuga seotud naivistlikke maale. Laager toimub Metsamaa Pärimustalus. Laagrit juhendavad Jaak Visnap ja Kadri Alesmaa-Visnap. 2019 toimus järjekorras 11. Kihnu kunstilaager. https://web.archive.org/web/20190710154630/http://www.culture.ee/syndmus/kihnu-kunstilaager-2019/ (vaadatud 08.07.2019) http://www.kultuuriruum.ee/kunstilaager/ (vaadatud 08.07.2019) Kunstilaagrist SA Kihnu Kultuuriruum kodulehel
Kermesmarjalised

Kermesmarjalised (Phytolaccaceae) on nelgilaadse seltsi kuuluv taimede sugukond. Phytolacca - umbes 25 liiki
Leopold IV (Lippe vürst)

Leopold Julius Bernhard Adalbert Otto Karl Gustav (30. mai 1871 Oberkassel – 30. detsember 1949 Detmold) oli Lippe vürst 25. oktoobrist 1905 kuni 12. novembrini 1918.
Ķīšupe 2

Ķīšupe 2 (ka Ķīšupe-2) on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 3,8 ja Riiast 49,5 km kaugusele. Külas asub Ķīšupe bussipeatus, küla piiril ka bussipeatus DS "Ķīšupe 2". Aastal 2017 oli külas 54 elanikku, aastal 2019 oli elanikke 86. Läti Ruumiandmete Agentuur Autotransporta direcija Autotransporta direcija Vietvārdu datubāze
Jojoobipõõsalised

Jojoobipõõsalised (Simmondsiaceae) on nelgilaadse seltsi kuuluv taimede sugukond. Sugukonda on arvatud üks liik: jojoobipõõsas (Simmondsia chinensis). Mõnikord käsitletakse seda liiki ka sugukonnas pukspuulised.
Astra (küla)

Astra on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 3,8 ning Riiast 45,7 km kaugusele. Aastal 2017 oli külas 16 elanikku, aastal 2019 oli elanikke 23. Läti Ruumiandmete Agentuur Vietvārdu datubāze
Līči (Saulkrasti piirkond)

Līči on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 4,1 ning Riiast 45,9 km kaugusele. Aastal 2017 oli külas 14 elanikku, aastal 2019 oli elanikke 24. Läti Ruumiandmete Agentuur Vietvārdu datubāze
Tamariskilised

Tamariskilised (Tamaricaceae) on nelgilaadsete seltsi kuuluv taimede sugukond. Tamarix - tamarisk
Pēterupe (Saulkrasti piirkond)

Pēterupe on küla küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla keskosas Pēterupe jõe ääres ja jääb piirkonna keskusest Saulkrastist 2,3 ning Riiast 49,1 km kaugusele. Aastal 2017 oli külas 28 elanikku, aastal 2019 oli elanikke 46. Läti Ruumiandmete Agentuur Vietvārdu datubāze
Punapuulised

Punapuulised (Erythroxylaceae) on õistaimede sugukond malpiigialaadsete seltsist. Sugukonda kuulub neli perekonda 271 liigiga. Tuntuim liik on kokapõõsas ehk koka-punapuu (Erythroxylum coca). Aneulophus Erythroxylum – punapuu Nectaropetalum Pinacopodium
Pabaži (Saulkrasti)

Pabaži on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla keskosas maantee A1 ääres ja jääb piirkonna keskusest Saulkrastist 3,9 ja Riiast 43,7 km kaugusele. Külast möödub Riia-Skulte raudtee. Aastal 2017 oli külas 30 elanikku, aastal 2019 oli elanikke 88. Pabažis on mälestusmärk 23. aprillil 1943 alla kukkunud Junkers Ju 88 pommituslennuki soomlastest meeskonnaliikmetele (Urho Jääskeläinen, Lauri Suhonen, Aimo Valkeeniemi ja Erkki Horma). Vietvārdu datubāze http://www.la.lv/pabazos-piemineklis-somu-lidotajiem-%E2%80%A9-2
Toogpuulised

Toogpuulised (Phyllanthaceae) on õistaimede sugukond malpiigialaadsete seltsist. Sugukonda kuulub 54–60 perekonda umbes 2000 liigiga. Kõige enam on toogpuulisi troopikas, kuid neid esineb ka parasvöötmes. Andrachne Antidesma Aporosa Baccaurea – kuldmarjapuu Breynia – breinia Bridelia Cleistanthus Margaritaria Phyllanthus – õislehik Uapaca
Nõiapuulised

Nõiapuulised (Hamamelidaceae) on õistaimede sugukond kivirikulaadsete seltsist. Hamamelis - nõiapuu
Josias (Waldeck)

Josias Georg Wilhelm Adolf (13. mai 1896 Arolsen – 30. november 1967 Schaumburg) oli Waldecki ja Pyrmonti vürst ja Waldecki vürstliku perekonna pea 26. maist 1946 kuni surmani.
Sabakübaralised

Sabakübaralised (Stachyuraceae) on õistaimede sugukond rüüpõõsalaadsete seltsist. Stachyurus - sabakübar
Tariõielised

Tariõielised (Staphyleaceae) on õistaimede sugukond rüüpõõsalaadsete seltsist. Staphylea - tariõis
Amhara osariik

Amhara osariik on 1. järgu haldusüksus Etioopia põhjaosas. Piirneb loodes Sudaaniga. Osariigis asub Tana järv. Osariigis asub Simieni mägede rahvuspark ja Etioopia kõrgeim tipp Ras Dašen. Rahvastikust moodustavad üle 91% amharid. 2017. aastal oli elanike arv 21,13 miljonit. Amhara osariik loodi 1992. aastal. 22. juunil 2019 toimus osariigis riigipöördekatse, milles hukkus provintsi president Ambachew Mekonnen ja veel mitu kõrget riigitegelast. Amhara osariik on jagatud 11 piirkonnaks.
Filtrimull

Filtrimull on iga internetikasutaja tarvis kujundatav personaalne unikaalne informatsiooniline ruum, mis paljude internetiressurssidega seotud erilise tarkvara abil koostatakse ja kujundatakse. Mõiste võttis 2010. aastal kasutusele internetiaktivist Eli Pariser. Näiteks salvestab Google iga internetiotsingu puhul 57 kasutajaga seotud signaali ja iga kasutaja saab otsingusõna sisestades erineva valiku informatsiooni, mis lähtub tema varasematest eelistustest. Kõlakamber (efekt) Libauudis Eli Pariser (2011). The Filter Bubble: What the Internet Is Hiding from You. New York: Penguin Press. ISBN ISBN 978-1-59420-300-8. {{raamatuviide}}: kontrolli parameetri |isbn= väärtust: invalid character (juhend) Beware online "filter bubbles" TED, 2011 "Ühe minuti loeng: filtrimull ehk kui internetigigandid otsustavad, mida näeme ja kuidas mõtleme" ERR Novaator, 30. november 2015
Toila rand

Toila rand on rand Ida-Viru maakonnas Toilas Soome lahe ääres. Randa ilmestab klibu, geoloogiliselt ongi tegu kliburannaga. Rannas asub Toila sadam. https://www.puhkaeestis.ee/et/toila-rand (vaadatud 08.07.2019) https://www.puhkaeestis.ee/et/toila-rand
Wittekind (Waldeck)

Wittekind Adolf Heinrich Georg-Wilhelm (sündinud 9. märtsil 1936 Arolsenis) on Waldecki ja Pyrmonti titulaarne vürst ja Waldecki vürstliku perekonna pea alates 30. novembrist 1967. Tema vanemad on Waldecki vürst Josias (13. mai 1896 – 30. november 1967) ja vürstinna (sündinud Oldenburgi hertsoginna) Altburg (19. mai 1903 – 16. juuni 2001). Wittekind abiellus 1. aprillil 1988 Frohnleitenis (kiriklikult 19. mail 1988 Arolsenis) Goëß-Saurau krahvinna Ceciliega (sündinud 23. augustil 1956 ja neil on kolm last: Carl-Anton Christian Gustav Clemens Alexander (sündinud 25. detsembril 1991 Arolsenis) Josias Christian Alexander (sündinud 7. juulil 1993 Arolsenis) Johannes Eberhard Wittekind (sündinud 7. juulil 1993 Arolsenis)
Bihać

Bihać (kirillitsas Бихаћ) on linn Bosnias ja Hertsegoviinas, Una-Sana kantoni ja Bihaći valla keskus. 2013. aasta andmetel oli Bihaći elanikest bosnialasi 87,3%, horvaate 7,8% ja serblasi 1,1%. Asulast voolab läbi 244 km pikkune Sava lisajõgi Una. Una jõgi Bihaćis Bihać citypopulation.de
Ivan Aparšõn

Ivan Aparšõn (sündinud 25. mail 1956 Berliinis) on Ukraina riigiametnik ja endine sõjaväelane. Военный советник Зеленского осудил керченскую операцию и поддержал курс на НАТО - Lb.ua, 19.04.2019 Апаршин Иван Михайлович - Lb.ua, 25.04.2019 У Зеленского готовят несколько увольнений – источники - uapravda, 21.04.2020
13. ekspeditsioon

13. ekspeditsioon oli Rahvusvahelise Kosmosejaama 13. alaline meeskond. Ekspeditsioon saabus jaama 1. aprillil 2006. Nendega koos saabus jaama Brasiilia astronaut Marcos Pontes. 13. ekspeditsiooni meeskonda kuulusid Pavel Vinogradov ja Jeffrey Williams. Pontes viibis jaamas kaheksa päeva ning lahkus koos 12. ekspeditsiooni meeskonnaga. 4. juulil startis Cape Canaveralilt kosmosesüstik Discovery missioonile STS-121, mis saabus jaama 6. juulil. Discovery tõi jaama Saksa astronaudi Thomas Reiteri, kellest sai 13. ekspeditsiooni liige ning esimene eurooplane, kes viibis pikka aega kosmosejaamas. Reiteri saabumisega kasvas esimest korda pärast 2003. aasta maid jaama meeskonnaliikmete arvu taas kolmeni. Vahepealsed meeskonnad olid olnud kaheliikmelised, kuna kosmosesüstik Columbia katastroofi tõttu olid kosmosesüstikute lennud olnud peatatud. 20. septembril 2006 saabusid jaama 14. ekspeditsiooni liikmed ja esimene naiskosmoseturist Anousheh Ansari. Ansari viibis kosmosejaamas kaheksa päeva ning lahkus 28. septembril koos Vinogradovi ja Williamsiga. Reiter liitus 14. ekspeditsiooniga ja naasis Maale detsembris. "International Space Station Status Report #06-15". NASA. Originaali arhiivikoopia seisuga 17. juuni 2017. Vaadatud 10. juuli 2019. "Thomas Reiter". ESA. Vaadatud 10. juuli 2019. "International Space Station Status Report #06-41". NASA. Originaali arhiivikoopia seisuga 23. jaanuar 2021. Vaadatud 10. juuli 2019. "Anousheh Ansari was the first female space tourist. Now she's inspiring the next generation". The Wired. Vaadatud 10. juuli 2019.
14. ekspeditsioon

14. ekspeditsioon oli Rahvusvahelise Kosmosejaama 14. alaline meeskond. 14. ekspeditsioon saabus jaama koos naiskosmoseturist Anousheh Ansariga 20. septembril 2006. Ansari viibis jaamas kaheksa päeva ja lahkus jaamast koos 13. ekspeditsiooni meeskonnaga. 14. ekspeditsiooni meeskonda kuulusid NASA astronaut Michael López-Alegría, Roskosmose kosmonaut Mihhail Tjurin ning kuni detsembrini Saksa astronaut Thomas Reiter ja alates detsembrist NASA astronaut Sunita Williams. Detsembris 2006 külastas jaama kosmosesüstik Discovery, mis viis missiooni STS-116 raames Maale Reiteri ja tõi tema asemele Williamsi. Discovery tõi jaama ka P5 sõrestiku, mistõttu ehitati ümber jaama elektrisüsteem. 9. aprillil 2007 saabus jaama 15. ekspeditsioon ja kosmoseturist Charles Simonyi. López-Alegría ja Tjurin lahkusid koos Simonyiga jaamast 20. aprillil ning Williams liitus 15. ekspeditsiooniga. "International Space Station Status Report #06-41". NASA. Originaali arhiivikoopia seisuga 23. jaanuar 2021. Vaadatud 10. juuli 2019. "Shuttle Mission STS-116: A Hard Wire Job". NASA. Originaali arhiivikoopia seisuga 2. juuni 2017. Vaadatud 10. juuli 2019.
Šisingi keel

Šisingi keel on tsjangi keel, mida räägivad šisingid Hiinas Sichuanis. Kõnelejaid oli 2000. aastal 1800. https://www.ethnologue.com/language/sxg https://glottolog.org/resource/languoid/id/shix1238
Razgradi Ludogorets

Razgradi Ludogorets on Bulgaaria jalgpalliklubi, mis tegutseb Razgradis. Klubi mängib riigi kõrgliigas Parva Liga. Pärast 2011. aastal kõrgliigasse jõudmist on Ludogorets tulnud Bulgaaria meistriks 12 hooajal järjest. Hooaegadel 2011-12 ja 2013-14 tuldi Bulgaaria meistriks ning võideti ka karikas ja superkarikas. Hooajal 2013–2014 jõudis Ludogorets UEFA Euroopa Liiga alagrupiturniirile ja sealt lõpuks 16 parima hulka. Järgmisel hooajal osaleti ajaloo teise Bulgaaria klubina UEFA Meistrite Liiga alagrupiturniiril. Klubi on saanud nime metsase Ludogorie piirkonna järgi riigi kirdeosas, kus ka Razgrad paikneb. Klubi tunnusvärvid on roheline ja valge ning vapiloom kotkas. Klubi kodustaadion on Ludogorets Arena, mis mahutab 10 500 pealtvaatajat. Seisuga 15. juuni 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Bulgaaria liiga võitja (13): 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019/20, 2020/21, 2021/22, 2022/23, 2023/24 Bulgaaria esiliiga võitja (1): 2010/11 Bulgaaria karikas võitja (3): 2012, 2014, 2023 Bulgaaria superkarikas võitja (4): 2012, 2014, 2018, 2019 Klubi koduleht